CELEX: 32020R2015
Language: hu
Date: 2020-08-21 00:00:00
Title: A Bizottság (EU) 2020/2015 felhatalmazáson alapuló rendelete (2020. augusztus 21.) a nyugati vizeken a bizonyos fajok halászatában alkalmazandó kirakodási kötelezettség 2021–2023-as időszakban történő végrehajtása részletes szabályainak meghatározásáról

2020.12.10.   
               
               
                  HU
               
               
                  Az Európai Unió Hivatalos Lapja
               
               
                  L 415/22
               
            
         A BIZOTTSÁG (EU) 2020/2015 FELHATALMAZÁSON ALAPULÓ RENDELETE
         (2020. augusztus 21.)
         a nyugati vizeken a bizonyos fajok halászatában alkalmazandó kirakodási kötelezettség 2021–2023-as időszakban történő végrehajtása részletes szabályainak meghatározásáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a nyugati vizekben és a szomszédos vizekben halászott állományokra és az ezen állományok halászatára vonatkozó többéves terv létrehozásáról, az (EU) 2016/1139 és az (EU) 2018/973 rendelet módosításáról, valamint a 811/2004/EK, a 2166/2005/EK, a 388/2006/EK, az 509/2007/EK és az 1300/2008/EK tanácsi rendelet hatályon kívül helyezéséről szóló, 2019. március 19-i (EU) 2019/472 európai parlamenti és tanácsi rendeletre (1) és különösen annak 13. cikkére,
         mivel:
         
                     (1)
                  
                  
                     Az 1380/2013/EU európai parlamenti és tanácsi rendelet (2) a fogási korlátok hatálya alá tartozó fajok fogásaira vonatkozó kirakodási kötelezettség bevezetésével fokozatosan fel kívánja számolni a visszadobás gyakorlatát minden uniós halászati tevékenységben.
                  
               
                     (2)
                  
                  
                     Az 1380/2013/EU rendelet 9. cikke olyan többéves tervek elfogadásáról rendelkezik, amelyek állományvédelmi intézkedéseket írnak elő bizonyos állományoknak egy adott földrajzi területen folytatott halászatára vonatkozóan.
                  
               
                     (3)
                  
                  
                     Az ilyen többéves tervek meghatározzák a kirakodási kötelezettség végrehajtásának részleteit, és felhatalmazhatják a Bizottságot arra, hogy e részleteket tovább pontosítsa a tagállamok által kidolgozott közös ajánlások alapján.
                  
               
                     (4)
                  
                  
                     Az (EU) 2019/472 rendelet létrehozza a nyugati vizekben és a szomszédos vizekben halászott állományokra és az ezen állományok halászatára vonatkozó többéves tervet. Az említett rendelet 13. cikke felhatalmazza a Bizottságot arra, hogy felhatalmazáson alapuló jogi aktusokat fogadjon el a szóban forgó rendelet kiegészítésére annak érdekében, hogy az 1380/2013/EU rendelet 15. cikke (5) bekezdésének a)–e) pontjában előírtak szerint, a tagállamok által kidolgozott közös ajánlások alapján meghatározza a kirakodási kötelezettség részleteit a nyugati vizekben élő valamennyi olyan faj állományai tekintetében, amelyekre az 1380/2013/EU rendelet 15. cikkének (1) bekezdése értelmében kirakodási kötelezettség vonatkozik.
                  
               
                     (5)
                  
                  
                     Az északnyugati vizeken közvetlen állománygazdálkodási érdekkel bíró országok – Belgium, Spanyolország, Franciaország, Írország, Hollandia és az Egyesült Királyság (3) – által benyújtott közös ajánlás nyomán az (EU) 2019/2239 felhatalmazáson alapuló bizottsági rendelet (4) meghatározta az északnyugati vizeken a bizonyos fajok tengerfenéki halászatában alkalmazandó visszadobási kötelezettség 2020 és 2021 közötti végrehajtásának részletes szabályait.
                  
               
                     (6)
                  
                  
                     Belgium, Spanyolország, Franciaország, Írország és Hollandia az északnyugati vizekkel foglalkozó tanácsadó testülettel és a nyílt tengeri állományokkal foglalkozó tanácsadó testülettel folytatott konzultációt követően 2020. május 5-én közös ajánlást nyújtottak be a Bizottsághoz a bizonyos fajoknak az északnyugati vizeken folytatott halászatára a 2021–2023-as időszakban alkalmazandó visszadobási tervre vonatkozóan. A tagállamok 2020. július 29-én felülvizsgálták a közös ajánlást.
                  
               
                     (7)
                  
                  
                     A délnyugati vizeken közvetlen állománygazdálkodási érdekkel bíró országok – Belgium, Spanyolország, Franciaország, Hollandia és Portugália – által benyújtott közös ajánlás nyomán az (EU) 2019/2237 felhatalmazáson alapuló bizottsági rendelet (5) meghatározta a délnyugati vizeken a bizonyos fajok tengerfenéki halászatában alkalmazandó visszadobási kötelezettség 2020 és 2021 közötti végrehajtásának részletes szabályait.
                  
               
                     (8)
                  
                  
                     Belgium, Spanyolország, Franciaország, Hollandia és Portugália a délnyugati vizekkel foglalkozó tanácsadó testülettel és a nyílt tengeri állományokkal foglalkozó tanácsadó testülettel 2020. április 24-én folytatott konzultációt követően 2020. május 5-én közös ajánlást nyújtottak be a Bizottsághoz a bizonyos fajoknak a délnyugati vizeken folytatott halászatára a 2021–2023-as időszakban alkalmazandó visszadobási tervre vonatkozóan. A tagállamok 2020. július 16-án felülvizsgálták a közös ajánlást.
                  
               
                     (9)
                  
                  
                     Az érintett tudományos testületek szakvéleményeket adtak, a Halászati Tudományos, Műszaki és Gazdasági Bizottság (HTMGB) pedig áttekintette azokat (6). Az érintett intézkedéseket a Bizottság 2020. július 28-án a tagállamok és a megfigyelői státuszban az Európai Parlament részéről közreműködő képviselők alkotta szakértői csoport elé terjesztette.
                  
               
                     (10)
                  
                  
                     Az 1380/2013/EU rendelet 18. cikke értelmében a Bizottság figyelembe vette mind a HTMGB értékelését, mind annak szükségességét, hogy a tagállamok biztosítsák a kirakodási kötelezettség teljeskörű végrehajtását. Számos esetben új bizonyítékokat nyújtottak be, azonban a HTMGB úgy ítélte meg, hogy javítani kell a benyújtott információk színvonalát. Ezekben az esetekben helyénvaló ideiglenes mentességeket, illetve kivételeket biztosítani. A halászati tevékenységek folytatása révén javulni fog az adatgyűjtés színvonala, és figyelembe veszik a HTMGB megfontolásait.
                  
               
                     (11)
                  
                  
                     A tagállamok regionális csoportjai a de minimis kivétel iránti kérelmeik többségét a nem szándékos fogások kezelésével járó potenciális költségnövekedésre alapozták. A tagállamok által e tekintetben benyújtott információk minősége javult. A HTMGB ugyanakkor megjegyzi, hogy továbbra is javítani kell az adatgyűjtés színvonalát, és hogy a nem szándékos fogások mértékének csökkentése érdekében a szelektivitás fokozásának elsőbbséget kell élveznie. Ezért ilyen esetekben eseti alapon kell mentességeket, illetve kivételeket biztosítani egy vagy két évre. A tagállamoknak be kell nyújtaniuk a folyamatban lévő vizsgálatokból és tanulmányokból származó további adatokat.
                  
               
                     (12)
                  
                  
                     A kirakodási kötelezettség alóli, a magas túlélési arányon alapuló következő mentességeket kell az északnyugati vizekre alkalmazni.
                  
               
                     (13)
                  
                  
                     Az (EU) 2019/2239 felhatalmazáson alapuló rendelet az 1380/2013/EU rendelet 15. cikke (4) bekezdésének b) pontjában előírt, túlélési arányon alapuló mentesség alkalmazását írta elő a Nemzetközi Tengerkutatási Tanács (ICES) 6 és 7 alterületén csapdákkal és kosarakkal kifogott norvég homárra vonatkozóan. A tagállamok a mentesség alkalmazásának folytatását kérték. A HTMGB értékelte a tagállamok által az elmúlt években benyújtott bizonyítékokat, és arra a következtetésre jutott (7), hogy indokolt a mentesség alkalmazása. Mivel a körülmények nem változtak, az említett mentességet indokolt fenntartani.
                  
               
                     (14)
                  
                  
                     Az (EU) 2019/2239 felhatalmazáson alapuló rendelet túlélési arányon alapuló mentesség alkalmazását írta elő az ICES 7 alterületen legalább 100 mm szembőségű fenékvonóhálóval, illetve 70–99 mm szembőségű, szelektív halászeszköz-kiegészítőkkel kombinált fenékvonóhálóval (TR1. és TR2. halászati kategóriák) kifogott norvég homár tekintetében. A tagállamok a mentesség alkalmazásának folytatását kérték. A HTMGB a korábbi években megvizsgálta a tagállamok által szolgáltatott bizonyítékokat, és arra a következtetésre jutott (8), hogy noha a túlélési arányokra vonatkozóan Seltra-vonóhálóval végzett vizsgálat kielégítő adatokat szolgáltatott, a norvég homár egyéb halászeszközökkel folytatott, kiterjedt halászata által gyakorolt általános hatás továbbra is nehezen mérhető fel. A HTMGB szerint, amennyiben feltételezzük, hogy valamennyi halászeszköz esetében viszonylag magas a túlélési arány, az adott halászatban a visszadobási aránynak viszonylag alacsonynak kell lennie. Tekintettel arra, hogy a körülmények nem változtak, ezt a mentességet meghatározott halászeszköz-jellemzőkkel fenn kell tartani a kelta-tengeri védőkörzetben és az Ír-tengeren.
                  
               
                     (15)
                  
                  
                     Az (EU) 2019/2239 felhatalmazáson alapuló rendelet túlélési arányon alapuló mentesség alkalmazását írta elő az ICES 6a körzet parttól számított tizenkét tengeri mérföld széles sávjában, 80–110 mm szembőségű, szelektív halászeszköz-kiegészítőkkel kombinált feszítőlapos vonóhálóval kifogott norvég homár tekintetében. A tagállamok a kivétel alkalmazásának folytatását kérték. A HTMGB elemezte a tagállamok által a korábbi években benyújtott bizonyítékokat, és megállapította (9), hogy a túlélési arányra vonatkozó vizsgálat kellően megalapozott, és viszonylag magas túlélési arányra enged következtetni. Mivel a körülmények nem változtak, az említett kivételt indokolt fenntartani.
                  
               
                     (16)
                  
                  
                     Az (EU) 2019/2239 felhatalmazáson alapuló rendelet túlélési arányon alapuló mentesség alkalmazását írta elő az ICES 7d körzet parttól számított hat tengeri mérföld széles sávjában, az azonosított halbölcsőhelyeken kívül, 80–99 mm szembőségű feszítőlapos vonóhálóval kifogott, a minimális állományvédelmi referenciaméretnél kisebb közönséges nyelvhal tekintetében. A tagállamok a kivétel alkalmazásának folytatását kérték. A HTMGB értékelte a tagállamok által az elmúlt években benyújtott bizonyítékokat, és megállapította (10), hogy azok kielégítőek. Mivel a körülmények nem változtak, az említett mentességet indokolt fenntartani.
                  
               
                     (17)
                  
                  
                     Az (EU) 2019/2239 felhatalmazáson alapuló rendelet túlélési arányon alapuló mentesség alkalmazását írta elő az ICES 6 és 7 alterületen bármilyen halászeszközzel kifogott rájaalakúak vonatkozásában. A tagállamok a kivétel alkalmazásának folytatását kérték. A HTMGB elemezte a tagállamok által benyújtott bizonyítékokat, és arra a következtetésre jutott (11), hogy a túlélés fajonként és halászati tevékenységenként eltérő. A HTMGB megállapította, hogy folyamatban vannak olyan projektek, amelyek hasznos információkat szolgáltathatnak erről a mentességről. Ez a következtetés a kakukkrájákra (Leucoraja naevus) vonatkozik. A HTMGB megállapította, hogy a bizonyítékok alacsonyabb túlélési arányokat mutattak a kakukkráják esetében. A tagállamoknak a lehető leghamarabb, de legkésőbb minden év május 1-jéig be kell nyújtaniuk az e vizsgálatokból származó további tudományos információkat.
                  
               
                     (18)
                  
                  
                     Az (EU) 2019/2239 felhatalmazáson alapuló rendelet túlélési arányon alapuló mentesség alkalmazását írta elő az ICES 7a–k körzetben merevítőrudas vonóhálót használó, legfeljebb 221 kW motorteljesítményű, legfeljebb 24 m hosszúságú, a parttól számított 12 tengeri mérföldön belül halászó és halászeszközt legfeljebb kilencven perces időtartamon át vontató hajók, valamint a 221 kW-nál nagyobb motorteljesítményű, kőterelő kötéllel vagy bentoszkiengedő panellel felszerelt merevítőrudas vonóhálót használó hajók által kifogott sima lepényhal tekintetében. A tagállamok a kivétel alkalmazásának folytatását kérték. A HTMGB elemezte a tagállamok által benyújtott új bizonyítékokat, és arra a következtésre jutott (12), hogy a becsült túlélési arányok halászati utanként eltérők, és a bizonyítékok nem voltak elegendőek az ICES 7h, 7j és 7k körzet esetében. Ilyen körülmények között a sima lepényhalra vonatkozó mentességet csak az ICES 7a–g körzetben kell fenntartani. Az érintett tagállamoknak a lehető leghamarabb, de legkésőbb minden év május 1-jéig be kell nyújtaniuk a bizonyítékokat. A Bizottság megjegyzi továbbá, hogy a tagállamok a közös ajánlásban kötelezettséget vállaltak arra, hogy a következő éves jelentéssel együtt 2021. május 1-jéig benyújtják az elfogadott ütemterv teljesítési menetrendjét.
                  
               
                     (19)
                  
                  
                     Az (EU) 2019/2239 felhatalmazáson alapuló rendelet túlélési arányon alapuló mentesség alkalmazását írta elő az ICES 7d–g körzetben tükörhálóval vagy feszítőlapos vonóhálóval kifogott sima lepényhal tekintetében. A tagállamok a kivétel alkalmazásának folytatását kérték. A HTMGB elemezte a tagállamok által a korábbi években benyújtott bizonyítékokat, és megállapította (13), hogy a túlélési arányra vonatkozó vizsgálat kellően megalapozott, és viszonylag magas túlélési arányra enged következtetni. Mivel a körülmények nem változtak, az említett mentességet indokolt fenntartani.
                  
               
                     (20)
                  
                  
                     Az (EU) 2019/2239 felhatalmazáson alapuló rendelet túlélési arányon alapuló mentesség alkalmazását írta elő az ICES 7d körzetben kifogott sima lepényhal tekintetében. A tagállamok a kivétel alkalmazásának folytatását kérték. A HTMGB a korábbi évek során elemezte a tagállamok által benyújtott bizonyítékokat, és arra a következtetésre jutott (14), hogy a túlélési arányokról szóló vizsgálat adatai megbízhatóak, és a vizsgálat megbízható becsléseket ad a szóban forgó halászatról. Mivel a körülmények nem változtak, az említett mentességet indokolt fenntartani.
                  
               
                     (21)
                  
                  
                     Az (EU) 2019/2239 felhatalmazáson alapuló rendelet túlélési arányon alapuló mentesség alkalmazását írta elő az északnyugati vizeken (az ICES 5, 6 és 7 alterületen) csapdákkal és kosarakkal kifogott fajok tekintetében. A tagállamok a kivétel alkalmazásának folytatását kérték. A tagállamok tudományos bizonyítékokat nyújtottak be az említett halászat keretében visszadobott fajok magas túlélési arányának alátámasztására. A HTMGB a korábbi évek során elemezte a bizonyítékokat, és arra a következtetésre jutott (15), hogy a csapdákkal és kosarakkal folytatott halászat keretében visszadobott fajok túlélési aránya valószínűsíthetően magas. Mivel a körülmények nem változtak, az említett mentességet indokolt fenntartani.
                  
               
                     (22)
                  
                  
                     Az 1393/2014/EU felhatalmazáson alapuló bizottsági rendelet (16) túlélési arányon alapuló mentesség alkalmazását írta elő a bizonyos feltételek mellett az ICES 6 alterületen erszényes kerítőhálóval fogott makréla és hering vonatkozásában. A tagállamok a kivétel alkalmazásának folytatását kérték. A HTMGB a korábbi években megvizsgálta az alátámasztó bizonyítékokat, és arra a következtetésre jutott (17), hogy a túlélési arányok a csoportosulási időtől és a hálón belüli halsűrűségtől függenek, amelyek e halászati tevékenységek esetében jellemzően mérsékeltek. A túlélési vizsgálatok eredményeit a kereskedelmi halászati tevékenységek túlélési arányaira vonatkozóan reprezentatívnak feltételezve a visszaengedett makrélák túlélési aránya minden bizonnyal 70 % körül lenne. Ez lényegesen alacsonyabb sűrűséget eredményezne, mint az a sűrűség, amelynél a hering mortalitása a megfigyelések szerint nőni kezd. Mivel a körülmények nem változtak, az említett mentességet indokolt fenntartani e rendeletben.
                  
               
                     (23)
                  
                  
                     Az 1393/2014/EU felhatalmazáson alapuló rendelet túlélési arányon alapuló mentesség alkalmazását írta elő az ICES 7e és 7f körzetben gyűrűs szákkal folytatott, kvótákkal nem szabályozott nyílt vízi célfajokra irányuló halászat keretében fogott makrélára és heringre vonatkozóan. A tagállamok a kivétel alkalmazásának folytatását kérték. A HTMGB a korábbi években megvizsgálta a tagállamok által benyújtott bizonyítékokat, és arra a következtetésre jutott (18), hogy a túlélési arány valószínűleg hasonló lenne az erszényes kerítőhálóval folytatott halászat túlélési arányaihoz, és az alátámasztó bizonyítékok hasonlóak az eddigi visszadobási tervekben meghatározott egyéb mentességek igazolására benyújtott bizonyítékokhoz. Mivel a körülmények nem változtak, az említett mentességet indokolt fenntartani.
                  
               
                     (24)
                  
                  
                     A kirakodási kötelezettség alóli, a magas túlélési arányon alapuló következő mentességeket kell a délnyugati vizekre alkalmazni.
                  
               
                     (25)
                  
                  
                     Az (EU) 2019/2237 felhatalmazáson alapuló rendelet a kirakodási kötelezettség alóli mentesség alkalmazását írta elő az ICES 8 és 9 alterületen fenékvonóhálóval kifogott norvég homár, valamint az ICES 9a körzetben a „voracera” nevű kisüzemi halászeszközzel kifogott nagyszemű vörösdurbincs tekintetében. A tagállamok a kivétel alkalmazásának folytatását kérték. A HTMGB a korábbi években értékelte a norvég homárra vonatkozó mentességet, és arra a következtetésre jutott (19), hogy a bizonyíték kellően megalapozott. A vörösdurbincs tekintetében a HTMGB korábbi értékeléseiben arra a következtetésre jutott (20), hogy a tanulmányok kellően megalapozott tudományos bizonyítékkal szolgálnak a vörösdurbincs túlélési arányáról. Mivel a körülmények nem változtak, ezt a két mentességet indokolt fenntartani.
                  
               
                     (26)
                  
                  
                     Az (EU) 2019/2237 felhatalmazáson alapuló rendelet túlélési arányon alapuló mentesség alkalmazását írta elő az ICES 8 és 9 alterületen bármilyen halászeszközzel kifogott rájaalakúak vonatkozásában. A tagállamok a mentesség alkalmazásának folytatását kérték, és új bizonyítékokat nyújtottak be. A HTMGB arra a következtetésre jutott (21), hogy jelentős erőfeszítések történtek a hiányzó adatok pótlására, továbbá számos projekt még folyamatban van. Az adatgyűjtés kapcsán azonban javításokra van szükség. A közvetlen állománygazdálkodási érdekkel bíró tagállamoknak a lehető leghamarabb, de legkésőbb 2022. május 1-jéig be kell nyújtaniuk a folyamatban lévő projektekből származó további tudományos bizonyítékokat. A mentességet ezért indokolt fenntartani.
                  
               
                     (27)
                  
                  
                     Az (EU) 2019/2237 felhatalmazáson alapuló rendelet mentesség alkalmazását írta elő az ICES 8 és 9 alterületen tükörhálóval kifogott, valamint az ICES 8 alterületen vonóhálóval kifogott kakukkráják vonatkozásában. A tagállamok a mentesség alkalmazásának folytatását kérték, és új bizonyítékokat nyújtottak be. A HTMGB elemezte a bizonyítékokat, és megállapította (22), hogy jelentős erőfeszítések történtek a hiányzó adatok pótlására, továbbá számos projekt még folyamatban van. Az adatgyűjtés kapcsán azonban javításokra van szükség. Tekintettel arra, hogy a kakukkráják túlélési aránya a múltban alacsonyabbnak bizonyult más rájaalakúakénál, a mentességet 2022. december 31-ig kell fenntartani az ICES 8 és 9 alterületen tükörhálóval kifogott kakukkráják, illetve 2021. december 31-ig az ICES 8 alterületen vonóhálóval kifogott kakukkráják vonatkozásában. A tagállamoknak a lehető leghamarabb be kell nyújtaniuk a folyamatban lévő projektekből származó további tudományos információkat.
                  
               
                     (28)
                  
                  
                     Az (EU) 2019/2237 felhatalmazáson alapuló rendelet túlélési arányon alapuló mentesség alkalmazását írta elő az ICES 9a körzetben a „voracera” nevű kisüzemi halászeszközzel kifogott nagyszemű vörösdurbincs, valamint az ICES 8 és 10 alterületen és az ICES 9a körzetben horoggal vagy horogsorral kifogott nagyszemű vörösdurbincsok tekintetében. A tagállamok a mentesség alkalmazásának folytatását kérték, és új bizonyítékokat nyújtottak be. Az adatgyűjtés kapcsán azonban javításokra van szükség. A HTMGB megállapította (23), hogy több, a 2019–2020-as időszakra tervezett, a túlélési arányokkal foglalkozó tudományos projektet nem hajtottak végre az anyagok beszerzésével kapcsolatos korlátok miatt. A mentesség 2022. december 31-ig megadható. A közvetlen állománygazdálkodási érdekkel bíró tagállamoknak a lehető leghamarabb, de legkésőbb 2022. május 1-jéig további tudományos információkat kell benyújtaniuk a szóban forgó mentesség alkalmazásának alátámasztására.
                  
               
                     (29)
                  
                  
                     Az 1394/2014/EU felhatalmazáson alapuló bizottsági rendelete (24) magas túlélési arányon alapuló mentesség alkalmazását írta elő a kisüzemi erszényes kerítőhálóval (PS) végzett halászat keretében fogott szardellára, fattyúmakrélákra és makrélára, feltéve, hogy a hálót nem húzzák ki teljesen a fedélzetre. A tagállamok a mentesség alkalmazásának folytatását kérték, és új bizonyítékokat nyújtottak be. A HTMGB megállapította (25), hogy a bizonyítékok a szardellák, fattyúmakrélák és makrélák magas túlélési arányát mutatták, ha a becsült csoportosulási idő kevesebb, mint 5 perc, ami a visszaengedési eljárással kapcsolatos becsült csoportosulási idő valós halászati körülmények között. Ezért a mentességet indokolt fenntartani.
                  
               
                     (30)
                  
                  
                     A kirakodási kötelezettség alóli következő de minimis kivételeket kell az északnyugati vizekre alkalmazni.
                  
               
                     (31)
                  
                  
                     Az (EU) 2019/2239 felhatalmazáson alapuló rendelet egyes halászati tevékenységek tekintetében a kirakodási kötelezettség alóli de minimis kivételek alkalmazását írta elő. A tagállamok a kivétel alkalmazásának folytatását kérték. A HTMGB a korábbi években megvizsgálta a tagállami bizonyítékokat, és úgy ítélte meg (26), hogy a nem szándékos fogások kezelésének aránytalan költségeivel kapcsolatos érvek észszerűnek tűnnek. Figyelembe véve azt, hogy a körülmények nem változtak, helyénvaló a de minimis kivételeket fenntartani a következők tekintetében:
                     
                                 —
                              
                              
                                 a legalább 80 mm szembőségű fenékvonóhálót és kerítőhálót (OTB, OTT, OT, PTB, PT, SSC, SDN, SPR, SX, SV, TBN, TBS, TB, TX), vízközi vonóhálót (OTM, PTM), illetve 80–119 mm szembőségű (BT2) merevítőrudas vonóhálót (BTT) használó hajók által az ICES 7b–k körzetben kifogott vékonybajszú tőkehal.
                                 Az ebben a franciabekezdésben meghatározott mentesség 2021 decemberéig alkalmazandó, figyelembe véve a HTMGB általános észrevételét a vékonybajszú tőkehal általános védettségi helyzetéről az ICES 7b–k alterületeken. Az érintett tagállamoknak legkésőbb 2021. május 1-jéig további információkat kell benyújtaniuk a fogások összetételéről,
                              
                           
                                 —
                              
                              
                                 a tükörhálót és kopoltyúhálót használó hajók által az ICES 7d–7 g körzetben kifogott közönséges nyelvhal,
                              
                           
                                 —
                              
                              
                                 a 80–119 mm szembőségű és fokozottan szelektív TBB halászeszközöket (flamand hálópanel) használó hajók által az ICES 7d–h körzetben kifogott közönséges nyelvhal.
                              
                           
               
                     (32)
                  
                  
                     Az (EU) 2019/2239 felhatalmazáson alapuló rendelet de minimis kivételt biztosított a legalább 80 mm szembőségű fenékvonóhálót használó hajók által az ICES 7b, 7c és 7e–7k körzetben kifogott foltos tőkehal vonatkozásában. A tagállamok a kivétel alkalmazásának folytatását kérték. A HTMGB (27) áttekintette az új tagállami bizonyítékokat, és arra a következtetésre jutott, hogy a foltos tőkehal nagy kockázatú halászatlefojtó fajnak számít e területen. A HTMGB ugyanakkor azt is megállapította, hogy jelentősen csökkent a tőkehal- és a vékonybajszútőkehal-állomány a Kelta-tengerben, és ezen fajok nem szándékos fogásainak csökkentését javasolta. Ezért kivétel adható a legalább 100 mm szembőségű fenékvonóhálókra és a kerítőhálókra, a merevítőrudas vonóhálók és a norvéghomár-halászat kivételével; a norvég homárra legalább 80 mm szembőségű hálóval halászó hajókra a norvéghomár-halászat esetében; valamint a legalább 80 mm szembőségű, flamand hálópanellel felszerelt merevítőrudas vonóhálókra. A kivételt 2022. december 31-ig indokolt fenntartani.
                  
               
                     (33)
                  
                  
                     Az (EU) 2019/2239 felhatalmazáson alapuló rendelet de minimis kivételt biztosított a homoki garnélára halászó, merevítőrudas vonóhálót használó hajók által az ICES 7a körzetben folytatott tengerfenéki vegyes halászatra. A tagállamok a kivétel alkalmazásának folytatását kérték. A HTMGB értékelte a korábbi évek tagállami bizonyítékait, és arra a következtetésre jutott (28), hogy az e halászati tevékenységre vonatkozó kivétel jól dokumentált az Északi-tengeren, és az északi-tengeri halászat valószínűleg reprezentatív az ír-tengeri halászata szempontjából. Mivel a körülmények nem változtak, az említett kivételt indokolt fenntartani.
                  
               
                     (34)
                  
                  
                     Az (EU) 2019/2239 felhatalmazáson alapuló rendelet de minimis kivételt biztosított a fenékvonóhálót használó hajók által az ICES 7b, 7c és 7f–k körzetben kifogott disznófejűhal-félék vonatkozásában. A tagállamok a kivétel alkalmazásának folytatását kérték. A HTMGB áttekintette a tagállamok által benyújtott új adatokat, és arra a következtetésre jutott (29), hogy a nem szándékos fogások kezelésével és tárolásával kapcsolatos költségek bizonyíthatóan megnövekedtek az érintett halászati tevékenységekben. Ugyanakkor a szelektivitás fokozásának elsőbbséget kell élveznie. A kivételt 2022. december 31-ig indokolt fenntartani. A tagállamok a lehető leghamarabb, de legkésőbb 2022 májusáig további tudományos információkat nyújtanak be a szóban forgó kivétel alkalmazásának alátámasztására.
                  
               
                     (35)
                  
                  
                     Az (EU) 2019/2239 felhatalmazáson alapuló rendelet de minimis kivételt biztosított a 80–119 mm szembőségű merevítőrudas vonóhálót használó hajók által az ICES 7 körzetben, valamint a meghatározott körülmények között fenékvonóhálóval kifogott, minimális állományvédelmi referenciaméretnél kisebb rombuszhalakra. A tagállamok a kivétel alkalmazásának folytatását kérték. A HTMGB elemezte a tagállamok által benyújtott új bizonyítékokat, és arra a következtésre jutott (30), hogy vannak arra utaló jelek, hogy a nem szándékos fogások kezelése többletköltségekkel jár. A kivételt két évig indokolt fenntartani kiegészítő előírásokkal, hogy további adatgyűjtést lehessen végezni. A tagállamok a lehető leghamarabb, de legkésőbb 2021 májusáig további tudományos információkat nyújtanak be a szóban forgó kivétel alkalmazásának alátámasztására.
                  
               
                     (36)
                  
                  
                     Az (EU) 2019/2239 felhatalmazáson alapuló rendelet de minimis kivételt biztosított a 80–119 mm szembőségű és fokozottan szelektív merevítőrudas vonóhálót (flamand hálópanel) használó hajók által az ICES 7a, 7j és 7k körzetben kifogott közönséges nyelvhal vonatkozásában. A tagállamok a kivétel alkalmazásának folytatását kérték. A HTMGB elemezte a tagállamok által benyújtott új bizonyítékokat, és megállapította (31), hogy a túlélés fajonként és halászati tevékenységenként eltérő. A kivételt két évig indokolt fenntartani, azonban kizárólag az ICES 7a körzetre, és a tagállamoknak a lehető leghamarabb, de legkésőbb 2022. május 1-jéig be kell nyújtaniuk a szóban forgó kivétel alkalmazásának alátámasztására szolgáló bizonyítékokat.
                  
               
                     (37)
                  
                  
                     Az (EU) 2019/2239 felhatalmazáson alapuló rendelet de minimis kivételt biztosított a legalább 100 mm szembőségű fenékvonóhálót használó hajók által az ICES 5b körzetben és az ICES 6 alterületen kifogott aranylazac vonatkozásában. A tagállamok a kivétel alkalmazásának folytatását kérték. A HTMGB áttekintette a tagállamok által benyújtott új adatokat, és arra a következtetésre jutott (32), hogy a nem szándékos fogások kezelésével és tárolásával kapcsolatos költségek bizonyíthatóan megnövekedtek. A kivételt két évig indokolt fenntartani, és a tagállamoknak a lehető leghamarabb, de legkésőbb 2022. május 1-jéig további bizonyítékokat kell benyújtaniuk a szóban forgó kivétel alkalmazásának alátámasztására.
                  
               
                     (38)
                  
                  
                     Az (EU) 2019/2239 felhatalmazáson alapuló rendelet de minimis kivételt biztosított a fenékvonóhálót, kerítőhálót, valamint merevítőrudas vonóhálót használó hajók által az ICES 6 alterületen és az ICES 7b–k körzetben tengerfenéki vegyes halászat során fogott makrélák és fattyúmakrélák vonatkozásában. A tagállamok a kivétel alkalmazásának folytatását kérték. A HTMGB elemezte a tagállami bizonyítékokat, és arra a következtetésre jutott, hogy a nem szándékos fogások kezelésével és tárolásával kapcsolatos költségek bizonyíthatóan megnövekedtek, ahogyan azt már a korábbi értékelések is megállapították. Tekintettel arra, hogy a körülmények nem változtak, a kivételt két évig indokolt fenntartani, és a tagállamok a lehető leghamarabb, de legkésőbb 2022. május 1-jéig további bizonyítékokat kell benyújtaniuk a szóban forgó kivétel alkalmazásának alátámasztására.
                  
               
                     (39)
                  
                  
                     Az (EU) 2019/2239 felhatalmazáson alapuló rendelet de minimis kivételt biztosított a norvég homárnak a legfeljebb 119 mm szembőségű fenékvonóhálót használó hajók által az a Skóciától nyugatra fekvő, ICES 6a körzetben folytatott halászatában a foltos tőkehal minimális állományvédelmi referenciaméretnél kisebb egyedeire. A tagállamok a kivétel alkalmazásának folytatását kérték. A HTMGB elemezte a tagállami bizonyítékoka, és megállapította (33), hogy a HTMGB 19-08 jelentés következtetései továbbra is érvényesek, és az aránytalan költségekkel kapcsolatos érvek észszerűnek tűnnek. Tekintettel a nem szándékos fogások jelenlegi szintjére ebben a halászati tevékenységben, a kivételt indokolt fenntartani, de kizárólag azokra a hajókra, amelyek rendkívül szelektív halászeszközöket használnak.
                  
               
                     (40)
                  
                  
                     Az (EU) 1393/2014 felhatalmazáson alapuló rendelet a következő nyílt vízi fajok halászata tekintetében de minimis kivételek alkalmazását írta elő:
                     
                                 —
                              
                              
                                 a kék puhatőkehalnak az ICES 5b, 6 és 7 övezetben nyílt tengeri vonóhálós hajóval folytatott ipari halászata, illetve az e fajhoz tartozó egyedek esetében a szurimi alapjának előállítását célzó fedélzeti feldolgozása,
                              
                           
                                 —
                              
                              
                                 az ICES 7 alterületen vízközi páros vonóhálóval folytatott germonhalászat keretében ejtett germon,
                              
                           
                                 —
                              
                              
                                 az ICES 7d övezetben a nyílt tengeri halászat keretében legfeljebb 25 méter teljes hosszúságú nyílt tengeri vonóhálós hajókkal vízközi vonóhálóval fogott makréla, fattyúmakrélák, hering és vékonybajszú tőkehal.
                              
                           
               
                     (41)
                  
                  
                     A tagállamok a de minimis kivétel alkalmazásának folytatását kérték a kék puhatőkehalnak az ICES 5b, 6 és 7 körzetben nyílt tengeri vonóhálós hajóval folytatott ipari halászatára, illetve az e fajhoz tartozó egyedek esetében a szurimi alapjának előállítását célzó fedélzeti feldolgozásra. A HTMGB a korábbi években pozitívan értékelte ezt a kivételt (34), és azt a szelektivitás javításával kapcsolatos nehézségek alapján adták meg. Mivel a halászati körülmények nem változtak, a kivételeket indokolt fenntartani. A tagállamoknak 2023. május 1-jéig be kell nyújtaniuk a halászati gyakorlatokkal kapcsolatos bizonyítékokat.
                  
               
                     (42)
                  
                  
                     A tagállamok az ICES 7 alterületen vízközi páros vonóhálóval folytatott germonhalászat keretében ejtett germonra (Thunnus alalunga) vonatkozó de minimis kivétel alkalmazásának folytatását kérték. A HTMGB elemezte a nem szándékos fogások kezelésének aránytalan költségeivel kapcsolatosan a korábbi évek során a tagállamok által benyújtott bizonyítékokat, és arra a következtetésre jutott (35), hogy a kérelem az értékesíthető fogások elvesztésével kapcsolatos. A tagállamok a tengeren és a parton történő tárolás és kezelés költségeivel érveltek. Mivel a halászati körülmények nem változtak, a kivételeket indokolt fenntartani. A tagállamoknak 2023. május 1-jéig be kell nyújtaniuk a halászati gyakorlatokkal kapcsolatos bizonyítékokat.
                  
               
                     (43)
                  
                  
                     A tagállamok a de minimis kivétel alkalmazásának folytatását kérték az ICES 7d övezetben a nyílt tengeri halászat keretében legfeljebb 25 méter teljes hosszúságú nyílt tengeri vonóhálós hajókkal vízközi vonóhálóval fogott makrélára, fattyúmakrélákra, heringre és vékonybajszú tőkehalra. A HTMGB értékelte a korábbi évek során a tagállamok által benyújtott bizonyítékokat, és arra a következtetésre jutott (36), hogy érvekkel alátámasztott, minőségi indokok támasztják alá az aránytalan költségek alapján adott kivételt. Mivel a halászati körülmények nem változtak, a kivételeket indokolt fenntartani. A tagállamoknak 2023. május 1-jéig be kell nyújtaniuk a halászati gyakorlatokkal kapcsolatos bizonyítékokat.
                  
               
                     (44)
                  
                  
                     A kirakodási kötelezettség alóli következő de minimis kivételeket kell a délnyugati vizekre alkalmazni.
                  
               
                     (45)
                  
                  
                     Az (EU) 2019/2237 felhatalmazáson alapuló rendelet de minimis kivételeket biztosított az alábbiak tekintetében:
                     
                                 —
                              
                              
                                 az ICES 8 és 9 alterületen vonóhálóval és kerítőhálóval kifogott szürke tőkehalak,
                              
                           
                                 —
                              
                              
                                 az ICES 8a és 8b körzetben vonóhálóval kifogott közönséges nyelvhalak,
                              
                           
                                 —
                              
                              
                                 az ICES 8a és 8b körzetben tükörhálóval és kopoltyúhálóval kifogott közönséges nyelvhalak,
                              
                           
                                 —
                              
                              
                                 az ICES 10 alterületen horoggal vagy horogsorral kifogott nyálkásfejű halak,
                              
                           
               
                     (46)
                  
                  
                     Az (EU) 2019/2237 felhatalmazáson alapuló rendelet de minimis kivételt biztosított az ICES 8 és 9 alterületen vonóhálóval és kerítőhálóval kifogott szürke tőkehalakra vonatkozóan. A tagállamok a kivétel alkalmazásának folytatását kérték. A HTMGB áttekintette a tagállamok által 2020-ban benyújtott új adatokat. A HTMGB arra a következtetésre jutott (37), hogy a nem szándékos fogások kezelésével járó többletköltségek elemzése a szürke tőkehalra halászó flottákhoz igazodik, és az eredmények azt mutatják, hogy növekedni fog a nem szándékos fogások kezelési és szelektálási ideje. A bizonyítékok átfogóak és elegendőek a kivétel alátámasztásához, a kivételt indokolt fenntartani. A kivételt a páros vonóhálót és a feszítőlapos fenékvonóhálót (OTM, PTM) használó hajók által kifogott szürke tőkehalra és a közönséges nyelvhalra vonatkozóan is biztosítani kell.
                  
               
                     (47)
                  
                  
                     Az (EU) 2019/2237 felhatalmazáson alapuló rendelet de minimis kivételeket biztosított az ICES 8a és 8b körzetben merevítőrudas vonóhálóval és fenékvonóhálóval kifogott közönséges nyelvhalak, valamint az ICES 8a és 8b körzetben tükörhálóval és kopoltyúhálóval kifogott közönséges nyelvhalak tekintetében. A tagállamok a kivételek alkalmazásának folytatását kérték. A HTMGB áttekintette a tagállamok által az elmúlt években benyújtott bizonyítékokat, és arra a következtetésre jutott (38), hogy a közös ajánlás megalapozott érveket tartalmazott arra vonatkozóan, hogy nehezen valósítható meg a szelektivitás további fokozása, valamint a nem szándékos fogások kezelésénél aránytalan költségek jelentkeznek. Ezért – mivel a körülmények nem változtak –, az említett de minimis kivételt indokolt fenntartani. A kivételt a páros vonóhálót és a feszítőlapos fenékvonóhálót (OTM, PTM) használó hajók által kifogott közönséges nyelvhalra is biztosítani kell.
                  
               
                     (48)
                  
                  
                     Az (EU) 2019/2237 felhatalmazáson alapuló rendelet de minimis kivételt biztosított az ICES 10 alterületen horoggal és horogsorral kifogott nyálkásfejű halakra vonatkozóan. A tagállamok a kivétel alkalmazásának folytatását kérték. A HTMGB megvizsgálta a korábbi évek során a tagállamok által benyújtott bizonyítékokat, és arra a következtetésre jutott (39), hogy a benyújtott információk megalapozott érveket tartalmaztak arra vonatkozóan, hogy nehezen valósítható meg a szelektivitás további fokozása, valamint a nem szándékos fogások kezelésénél aránytalan költségek jelentkeznek. Mivel a körülmények nem változtak, az említett kivételt indokolt fenntartani.
                  
               
                     (49)
                  
                  
                     Az (EU) 2019/2237 felhatalmazáson alapuló rendelet de minimis kivételeket biztosított az alábbiak tekintetében:
                     
                                 —
                              
                              
                                 az ICES 8 és 9 alterületen vonóhálóval és kerítőhálóval kifogott fattyúmakrélák,
                              
                           
                                 —
                              
                              
                                 az ICES 8, 9 és 10 alterületen, valamint a CECAF 34.1.1, 34.1.2 és 34.2.0 övezetben kopoltyúhálóval kifogott makrélák,
                              
                           
                                 —
                              
                              
                                 az ICES 8 és 9 alterületen vonóhálóval és kerítőhálóval kifogott makrélák,
                              
                           
                                 —
                              
                              
                                 az ICES 8 és 9 alterületen, valamint a CECAF 34.1.1, 34.1.2 és 34.2.0 övezetben kopoltyúhálóval kifogott makrélák,
                              
                           
                                 —
                              
                              
                                 az ICES 8 és 9 alterületen vonóhálóval és kerítőhálóval kifogott rombuszhalak,
                              
                           
                                 —
                              
                              
                                 az ICES 8 és 9 alterületen kopoltyúhálóval kifogott rombuszhalak,
                              
                           
                                 —
                              
                              
                                 az ICES 8 és 9 alterületen vonóhálóval és kerítőhálóval kifogott ördöghalfélék,
                              
                           
                                 —
                              
                              
                                 az ICES 8 és 9 alterületen kopoltyúhálóval kifogott ördöghalfélék,
                              
                           
               
                     (50)
                  
                  
                     Az (EU) 2018/2033 felhatalmazáson alapuló rendelet de minimis kivételeket biztosított az alábbiak tekintetében:
                     
                                 —
                              
                              
                                 az ICES 8 és 9 alterületen vonóhálóval és kerítőhálóval kifogott szardellák,
                              
                           
                                 —
                              
                              
                                 az ICES 9a körzetben vonóhálóval és kerítőhálóval kifogott nagyszemű vörösdurbincsok,
                              
                           
                                 —
                              
                              
                                 az ICES 9a körzetben vonóhálóval és kerítőhálóval kifogott nyelvhalak.
                              
                           
               
                     (51)
                  
                  
                     A tagállamok a kivételek alkalmazásának folytatását kérték, valamint azt, hogy a kivételek vízközi vonóhálóval kifogott ördöghalfélékre is vonatkozzanak. A tagállamok részletes gazdasági elemzést készítettek a nem szándékos fogások kezelése során felmerülő aránytalan költségekről, amelyet a HTMGB értékelt (40). A HTMGB arra a következtetésre jutott, hogy bár a tanulmány részletes és átfogó, nem tudja teljes mértékben értékelni módszertanát az írásbeli eljárás során. Tekintettel a tagállamok által benyújtott információkra és arra, hogy a HTMGB nem tudta értékelni a tanulmány módszertanát, ezeket a kivételeket bele kell foglalni e rendeletbe. A tagállamok a lehető leghamarabb, de legkésőbb minden év május 1-jéig további adatokat nyújtanak be a szóban forgó kivétel alkalmazásának alátámasztására.
                  
               
                     (52)
                  
                  
                     Az (EU) 2019/2237 felhatalmazáson alapuló rendelet de minimis kivételeket biztosított az alábbiak tekintetében:
                     
                                 —
                              
                              
                                 az ICES 8 alterületen vonóhálóval és kerítőhálóval kifogott vékonybajszú tőkehalak,
                              
                           
                                 —
                              
                              
                                 az ICES 8 alterületen kopoltyúhálóval kifogott vékonybajszú tőkehalak,
                              
                           
               
                     (53)
                  
                  
                     A tagállamok az ICES 8 alterületen vonóhálóval és kerítőhálóval kifogott vékonybajszú tőkehalakra vonatkozó kivételek alkalmazásának folytatását kérték, valamint azt, hogy a vízközi vonóhálóval kifogott vékonybajszú tőkehalakra is kivételt biztosítsanak. A tagállamok új bizonyítékokat nyújtottak be. A HTMGB következtetése (41) szerint vannak arra utaló jelek, hogy azokban a tengerfenéki vegyes halászatokban, amelyekben vékonybajszú tőkehalat fognak, nehéz a szelektivitást az értékesíthető fogások jelentős csökkenése nélkül javítani, továbbá a HTMGB azt is leszögezte, hogy új tanulmányok vannak folyamatban. A kivételt indokolt két évre megadni. Az érintett tagállamoknak a lehető leghamarabb, de legkésőbb minden év május 1-jéig be kell nyújtaniuk az e folyamatban lévő tanulmányokból származó további tudományos információkat.
                  
               
                     (54)
                  
                  
                     A tagállamok a de minimis kivétel alkalmazásának folytatását kérték az ICES 8 alterületen kopoltyúhálóval kifogott vékonybajszú tőkehal tekintetében, és új bizonyítékokat nyújtottak be. A HTMGB arra a következtetésre jutott (42), hogy a szelektivitás fokozása a kopoltyúhálós halászatban nehezen valósítható meg. Az aránytalan költségekkel kapcsolatos információkat azonban javítani kell. A kivételt két évre indokolt biztosítani, és az érintett tagállamoknak a lehető leghamarabb, de legkésőbb minden év május 1-jéig további adatokat kell benyújtaniuk.
                  
               
                     (55)
                  
                  
                     Az (EU) 1394/2014 felhatalmazáson alapuló rendelet de minimis kivételeket biztosított az alábbiak tekintetében:
                     
                                 —
                              
                              
                                 a kék puhatőkehalnak az ICES 8 alterületen nyílt tengeri vonóhálós hajóval folytatott ipari halászata,
                              
                           
                                 —
                              
                              
                                 az ICES 8 alterületen vonóhálóval kifogott germon,
                              
                           
                                 —
                              
                              
                                 az ICES 8 alterületen vízközi vonóhálóval kifogott szardella, fattyúmakrélák és makrélák,
                              
                           
                                 —
                              
                              
                                 az ICES 8 alterületen erszényes kerítőhálóval (PS) kifogott fattyúmakrélák és makréla.
                              
                           
               
                     (56)
                  
                  
                     A tagállamok a kivétel alkalmazásának folytatását kérték a nyílt vízi fajok halászata tekintetében. Az 1394/2014/EU felhatalmazáson alapuló bizottsági rendelete a HTMGB korábbi években végzett pozitív HTMGB értékelését (43) követően írta elő ezeket a kivételeket, amelyeket a kékpuhatőkehal-, a fattyúmakréla- és a makrélahalászat szelektivitásának javításával kapcsolatban tapasztalt nehézségek, valamint a germonok és a szardellák esetében a nem szándékos fogások kezelésének magas költségei alapján engedélyeztek. Mivel a körülmények nem változtak, az említett kivételt indokolt fenntartani.
                  
               
                     (57)
                  
                  
                     Az új közös ajánlás nyomán helyénvaló hatályon kívül helyezni és egy új rendelettel felváltani az (EU) 2019/2239 és az (EU) 2019/2237 felhatalmazáson alapuló rendeletet.
                  
               
                     (58)
                  
                  
                     Mivel az e rendeletben előírt intézkedések közvetlenül érintik az uniós hajók halászati idényének tervezését és a kapcsolódó gazdasági tevékenységeket, e rendeletnek a kihirdetése után indokolt azonnal hatályba lépnie. A rendeletet 2021. január 1-jétől indokolt alkalmazni,
                  
               ELFOGADTA EZT A RENDELETET:
         I. FEJEZET
         
            ÁLTALÁNOS RENDELKEZÉSEK
         
         
            1. cikk
            A kirakodási kötelezettség végrehajtása
            Az 1380/2013/EU rendelet 15. cikkének (1) bekezdésében előírt kirakodási kötelezettség a 2021–2023-as időszakban e rendeletnek megfelelően alkalmazandó az északnyugati vizeken (az ICES 5 (az 5a körzet kivételével és az 5b körzetnek kizárólag az uniós vizei), 6 és 7 alterület) és a délnyugati vizeken (az ICES 8, 9 és 10 alterület (az Azori-szigetek körüli vizek), valamint a CECAF 34.1.1, 34.1.2 és 34.2.0 övezetben (a Madeira és a Kanári-szigetek körüli vizek) folytatott tengerfenéki és nyílt vízi halászatban.
         
         
            2. cikk
            Fogalommeghatározások
            
               1.   „Flamand hálópanel”: a merevítőrudas vonóháló azon utolsó kúpos szakasza, amelynek:
               
                           —
                        
                        
                           hátulsó fele közvetlenül csatlakozik a zsákvéghez,
                        
                     
                           —
                        
                        
                           a felső és az alsó hálószakasza legalább 120 mm szembőségű (csomók közötti távolság) hálóanyagból készül, valamint
                        
                     
                           —
                        
                        
                           kifeszített hossza legalább 3 m;
                        
                     
            
               2.   „Seltra-hálópanel”: olyan szelektáló eszköz, amely:
               
                           —
                        
                        
                           a zsákvég egyenes szakaszában egy négyes osztatú hálószakaszban elhelyezett, legalább 270 mm szembőségű (rombusz alakú) hálószemekből szőtt, vagy legalább 300 mm szembőségű (négyzetes) hálószemekből szőtt felső hálópanel,
                        
                     
                           —
                        
                        
                           legalább 3 méter hosszúságú,
                        
                     
                           —
                        
                        
                           legfeljebb 4 méter távolságra helyezkedik el a zsákkötéltől, valamint
                        
                     
                           —
                        
                        
                           szélessége eléri a vonóháló felső hálópanelje felső rétegének teljes szélességét (azaz szegélytől szegélyig ér);
                        
                     
            
               3.   „hálórácsos szelektáló eszköz (Netgrid)”: kettős osztatú vonóhálóba illesztett négyes osztatú háló, amelyben egy legalább 200 mm szembőségű, rombusz alakú szemekből álló döntött hálórács a vonóháló tetején lévő menekülőnyíláshoz vezet;
            
            
               4.   „CEFAS-hálórács”: a Környezeti, Halászati és Akvakultúra-központ által a norvég homár ír-tengeri halászatához kifejlesztett hálórácsos szelektáló eszköz;
            
            
               5.   „lengőhálós vonóháló”: a norvég homár halászata során kifogott közönséges tőkehal, foltos tőkehal és vékonybajszú tőkehal mennyiségének csökkentése céljából kifejlesztett hálóráccsal felszerelt vonóháló;
            
            
               6.   „kőterelő kötél”: a merevítőrudas fenékvonóhálókat módosító halászeszköz-kiegészítő, amely annak megakadályozására szolgál, hogy kövek és szikladarabok jussanak a vonóhálóba, és kárt tegyenek akár a halászeszközben, akár a kifogott állatokban;
            
            
               7.   „bentoszkiengedő panel”: nagyobb szembőségű vagy négyzetes szemű léhésből készült hálómező, amelyet vonóhálók – többnyire merevítőrudas vonóhálók – alsó hálómezőjébe illesztenek abból a célból, hogy bárminemű bentikus anyag és tengerfenéki törmelék még azelőtt eltávolítható legyen a hálóból, mielőtt a zsákvégbe jutna;
            
            
               8.   „kelta-tengeri védőkörzet”: az ICES 7f és 7 g körzeten belüli vizek, valamint a 7j körzetnek az é. sz. 50°-tól északra és a ny. h. 11°-tól keletre eső része;
            
            
               9.   „Voracera”: helyi tervezésű és építésű, gépesített horogsor, melyet a Spanyolország déli részén, az ICES 9a körzetben nagyszemű vörösdurbincsra halászó kisüzemi halászflotta használ.
            
         
         II. FEJEZET
         
            TÚLÉLÉSI ARÁNYON ALAPULÓ MENTESSÉGEK AZ ÉSZAKNYUGATI VIZEKEN
         
         
            3. cikk
            A norvég homárra vonatkozó, túlélési arányon alapuló mentesség
            
               (1)   Az 1380/2013/EU rendelet 15. cikke (4) bekezdésének b) pontjában előírt, túlélési arányon alapuló mentesség a következők tekintetében alkalmazandó:
               
                           a)
                        
                        
                           az ICES 6 és 7 alterületen csapdákkal és kosarakkal (halászeszközkódok (44): FPO, FIX és FYK) kifogott norvég homár (Nephrops norvegicus);
                        
                     
                           b)
                        
                        
                           az ICES 7 alterületen legalább 100 mm szembőségű fenékvonóhálóval (OTT, OTB, TBS, TBN, TB, PTB, OT, PT, TX) kifogott norvég homár (Nephrops norvegicus);
                        
                     
                           c)
                        
                        
                           az ICES 7 alterületen a (2) és (3) bekezdésben meghatározott, rendkívül szelektív halászeszköz-kiegészítőkkel kombinált, 70–99 mm szembőségű fenékvonóhálóval (OTT, OTB, TBS, TBN, TB, PTB, OT, PT, TX) kifogott norvég homár (Nephrops norvegicus);
                        
                     
                           d)
                        
                        
                           az ICES 6a körzet parttól számított tizenkét tengeri mérföld széles sávjában 80–110 mm szembőségű feszítőlapos vonóhálóval (OTT, OTB, TBS, TBN, TB, PTB, OT, PT, TX) kifogott norvég homár (Nephrops norvegicus).
                        
                     
            
               (2)   Az (1) bekezdés c) pontja szerinti mentesség alkalmazandó a kelta-tengeri védőkörzetben halászó hajókra, feltéve, hogy az alábbi szelektív halászeszközök egyikét használják:
               
                           a)
                        
                        
                           legalább 300 mm szembőségű négyzetes szemű hálómező;
                        
                     
                           b)
                        
                        
                           a 12 méternél rövidebb hajók esetében legalább 200 mm szembőségű négyzetes szemű hálómező;
                        
                     
                           c)
                        
                        
                           Seltra-hálópanel;
                        
                     
                           d)
                        
                        
                           az (EU) 2019/1241 európai parlamenti és tanácsi rendelet (45) VI. mellékletének B. részében említett, 35 mm rácsrúdtávolságú szelektáló rács vagy azzal egyenértékű hálórácsos szelektáló eszköz;
                        
                     
                           e)
                        
                        
                           100 mm szembőségű négyzetes szemű hálómezővel felszerelt, 100 mm szembőségű zsákvég;
                        
                     
                           f)
                        
                        
                           kettős zsákvég, amelynek felső zsákvége legalább 90 mm szembőségű, T90 típusú léhésből készült, és egy legfeljebb 300 mm szembőségű elválasztó hálópanellel van felszerelve.
                        
                     
            
               (3)   Az (1) bekezdés c) pontja szerinti mentesség alkalmazandó az ICES 7a körzetben halászó hajókra, feltéve, hogy az alábbi szelektív halászeszközök egyikét használják:
               
                           a)
                        
                        
                           legalább 300 mm szembőségű négyzetes szemű hálómező;
                        
                     
                           b)
                        
                        
                           a 12 méternél rövidebb hajók esetében legalább 200 mm szembőségű négyzetes szemű hálómező;
                        
                     
                           c)
                        
                        
                           Seltra-hálópanel;
                        
                     
                           d)
                        
                        
                           az (EU) 2019/1241 rendelet VI. mellékletének B. részében említett, 35 mm rácsrúdtávolságú szelektáló rács;
                        
                     
                           e)
                        
                        
                           CEFAS-hálórács;
                        
                     
                           f)
                        
                        
                           lengőhálós vonóháló.
                        
                     
            
               (4)   Az (1) bekezdésben említett körülmények között kifogott norvég homárok visszadobásakor az egyedeket haladéktalanul és egészben vissza kell engedni a fogás helye szerinti területen.
            
         
         
            4. cikk
            A közönséges nyelvhalra vonatkozó, túlélési arányon alapuló mentesség
            
               (1)   Az 1380/2013/EU rendelet 15. cikke (4) bekezdésének b) pontjában előírt, túlélési arányon alapuló mentesség alkalmazandó az ICES 7d körzet vizein a parttól számított hat tengeri mérföld távolságon belül, de az azonosított halbölcsőhelyeken kívül az olyan, 80–99 mm szembőségű zsákvéggel felszerelt feszítőlapos vonóhálót (halászeszközkódok: OTT, OTB, TBS, TBN, TB, PTB, OT, PT, TX) használó olyan hajók által kifogott, a minimális állományvédelmi referenciaméretnél kisebb közönséges nyelvhal (Solea solea) tekintetében, amelyek:
               
                           a)
                        
                        
                           legfeljebb 10 méter hosszúságúak és legfeljebb 221 kW motorteljesítménnyel rendelkeznek; valamint
                        
                     
                           b)
                        
                        
                           legfeljebb 30 méter mélységű vizekben legfeljebb kilencven perces időtartamig vontatnak halászeszközt.
                        
                     
            
               (2)   Az (1) bekezdésben említett körülmények között kifogott közönséges nyelvhalak visszadobásakor az egyedeket haladéktalanul vissza kell engedni.
            
         
         
            5. cikk
            A rájaalakúakra vonatkozó, túlélési arányon alapuló mentesség
            
               (1)   Az 1380/2013/EU rendelet 15. cikke (4) bekezdésének b) pontjában előírt, túlélési arányon alapuló mentesség alkalmazandó az északnyugati vizeken (ICES 6 és 7 alterület) bármilyen halászeszközzel kifogott rájaalakúakra (Rajiformes).
            
            
               (2)   A közvetlen állománygazdálkodási érdekkel bíró tagállamok minden évben a lehető leghamarabb, de legkésőbb május 1-jéig további tudományos információkat nyújtanak be az (1) bekezdésben meghatározott mentesség alkalmazásának alátámasztására. A Halászati Tudományos, Műszaki és Gazdasági Bizottság (HTMGB) minden év július 31-ig értékeli a benyújtott tudományos információkat.
            
            
               (3)   Az (1) bekezdés szerinti mentességet a kakukkrájára is alkalmazni kell. A közvetlen állománygazdálkodási érdekkel bíró tagállamok minden évben a lehető leghamarabb, de legkésőbb május 1-jéig további tudományos információkat nyújtanak be a mentesség alkalmazásának alátámasztására, ideértve a kakukkrája-fogásokkal és -visszadobásokkal, valamint a kakukkrájával kapcsolatos vitalitási vagy túlélésiarány-kutatásnak az érintett halászati tevékenységekben történő előrehaladásával kapcsolatos előzetes információkat. A HTMGB minden év július 31-ig értékeli a benyújtott tudományos információkat.
            
            
               (4)   Az (1) bekezdésben említett körülmények között kifogott rájaalakúak visszadobásakor az egyedeket haladéktalanul vissza kell engedni a vízbe.
            
         
         
            6. cikk
            A sima lepényhalra vonatkozó, túlélési arányon alapuló mentesség
            
               (1)   Az 1380/2013/EU rendelet 15. cikke (4) bekezdésének b) pontjában előírt, túlélési arányon alapuló mentesség a következők tekintetében alkalmazandó:
               
                           a)
                        
                        
                           az ICES 7d–g körzetben tükörhálóval (halászeszközkódok: GTR, GTN, GEN, GN) kifogott sima lepényhal (Pleuronectes platessa);
                        
                     
                           b)
                        
                        
                           az ICES 7d–g körzetben feszítőlapos vonóhálóval (halászeszközkódok: OTT, OTB, TBS, TBN, TB, PTB, OT, PT, TX) kifogott sima lepényhal (Pleuronectes platessa);
                        
                     
                           c)
                        
                        
                           az ICES 7a–g körzetben 221 kW-nál nagyobb motorteljesítményű, kőterelő kötéllel vagy bentoszkiengedő panellel felszerelt merevítőrudas vonóhálót (TBB) használó hajók által kifogott sima lepényhal (Pleuronectes platessa);
                        
                     
                           d)
                        
                        
                           az ICES 7a–g körzetben merevítőrudas vonóhálót (TBB) használó, legfeljebb 221 kW motorteljesítményű vagy legfeljebb 24 m hosszúságú, 12 tengeri mérföldön belüli halászat céljára épített és halászeszközt legfeljebb kilencven perces időtartamon át vontató hajók által kifogott sima lepényhal (Pleuronectes platessa);
                        
                     
                           e)
                        
                        
                           az ICES 7d körzetben dán kerítőhálóval (halászeszközkód: SDN) kifogott sima lepényhal (Pleuronectes platessa).
                        
                     
            
               (2)   A c) és d) pont szerinti mentességek esetében a közvetlen állománygazdálkodási érdekkel bíró tagállamok minden évben a lehető leghamarabb, de legkésőbb május 1-jéig további tudományos információkat nyújtanak be e mentességek alkalmazásának alátámasztására, ideértve a simalepényhal-fogásokkal és -visszadobásokkal, valamint a vitalitási vagy túlélésiarány-kutatásnak az érintett halászati tevékenységekben történő előrehaladásával kapcsolatos előzetes információkat. A tagállamok továbbá 2021. május 1-jéig benyújtják az elfogadott ütemterv teljesítési menetrendjét. A HTMGB 2021. június 30-ig értékeli ezeket az információkat.
            
            
               (3)   Az (1) bekezdésben említett körülmények között kifogott sima lepényhalakat haladéktalanul vissza kell engedni.
            
         
         
            7. cikk
            A csapdákkal és kosarakkal kifogott fajokra vonatkozó, túlélési arányon alapuló mentesség
            
               (1)   Az 1380/2013/EU rendelet 15. cikke (4) bekezdésének b) pontjában előírt, túlélési arányon alapuló mentesség alkalmazandó az ICES 5 alterületen (az 5a körzet kivételével és az 5b körzeten belül kizárólag az uniós vizeken), valamint az ICES 6 és 7 alterületen csapdákkal és kosarakkal (halászeszközkódok: FPO, FIX, FYK) kifogott fajok tekintetében.
            
            
               (2)   Az (1) bekezdésben említett körülmények között kifogott halak visszadobásakor az egyedeket haladéktalanul vissza kell engedni.
            
         
         
            8. cikk
            A nyílt vízi fajokra vonatkozó, túlélési arányon alapuló mentesség
            
               (1)   Az 1380/2013/EU rendelet 15. cikke (4) bekezdésének b) pontjában előírt, túlélési arányon alapuló mentesség alkalmazandó az ICES 6 alterületen erszényes kerítőhálóval kifogott makrélára és heringre, ha az alábbi feltételek mindegyike teljesül:
               
                           a)
                        
                        
                           a kifogott halakat az erszényes kerítőháló egy adott (az alábbi (2) és (3) bekezdésben meghatározott) százalékos mértékig történő bezárása előtt („kinyerési pont”) visszaengedik a tengerbe;
                        
                     
                           b)
                        
                        
                           az erszényes kerítőháló jól látható bójákkal van ellátva, amelyek egyértelműen jelzik a kinyerési pont határát;
                        
                     
                           c)
                        
                        
                           a hajó és az erszényes kerítőhálós eszköz elektronikus rögzítő- és nyilvántartó rendszerrel van felszerelve, amely dokumentálja, hogy az egyes halászati műveletek során mikor, hol és milyen mértékben használták az erszényes kerítőhálót.
                        
                     
            
               (2)   A kinyerési pontnak a makrélahalászatban az erszényes kerítőháló záródásának 80 %-ánál, a heringhalászatban pedig annak 90 %-ánál kell lennie.
            
            
               (3)   Ha a körbekerített halrajban elegyedik a két faj, a kinyerési pontnak az erszényes kerítőháló záródásának 80 %-ánál kell lennie.
            
            
               (4)   A kinyerési pont után tilos visszaengedni a kifogott makréla- és heringegyedeket.
            
            
               (5)   Visszaengedés előtt a körbekerített halrajból mintát kell venni a faji összetétel, a méretbeli összetétel és a mennyiség megbecslése céljából.
            
            
               (6)   Az 1380/2013/EU rendelet 15. cikke (4) bekezdésének b) pontjában előírt, túlélési arányon alapuló mentesség alkalmazandó az ICES 7e és 7f alterületen gyűrűs szákkal folytatott, kvótákkal nem szabályozott célfajokra irányuló halászat keretében fogott makrélára és heringre, amennyiben az e cikk (1)–(5) bekezdésében és az e rendelet 15. cikkében meghatározott követelménynek értelemszerűen teljesülnek.
            
         
         III. FEJEZET
         
            TÚLÉLÉSI ARÁNYON ALAPULÓ MENTESSÉGEK A DÉLNYUGATI VIZEKEN
         
         
            9. cikk
            A norvég homárra vonatkozó, túlélési arányon alapuló mentesség
            
               (1)   Az 1380/2013/EU rendelet 15. cikke (4) bekezdésének b) pontjában előírt, túlélési arányon alapuló mentesség alkalmazandó az ICES 8 és 9 alterületen fenékvonóhálóval (halászeszközkódok: OTB, OTT, PTB, TBN, TBS, TB, TBB, OT, PT és TX) kifogott norvég homár (Nephrops norvegicus) tekintetében.
            
            
               (2)   Az (1) bekezdésben említett körülmények között kifogott norvég homárok visszadobásakor az egyedeket haladéktalanul vissza kell engedni a fogás helye szerinti területen.
            
         
         
            10. cikk
            A rájaalakúakra vonatkozó, túlélési arányon alapuló mentesség
            
               (1)   Az 1380/2013/EU rendelet 15. cikke (4) bekezdésének b) pontjában előírt, túlélési arányon alapuló mentesség alkalmazandó az ICES 8 és 9 alterületen bármilyen halászeszközzel kifogott rájaalakúakra (Rajiformes).
               
            
            
               (2)   Az (1) bekezdésben említett körülmények között kifogott rájaalakúak visszadobásakor az egyedeket haladéktalanul vissza kell engedni a vízbe.
            
            
               (3)   A közvetlen állománygazdálkodási érdekkel bíró tagállamok a lehető leghamarabb, de legkésőbb 2022. május 1-jéig további tudományos információkat nyújtanak be az (1) bekezdésben meghatározott mentesség alkalmazásának alátámasztására. A HTMGB 2022. július 31-ig értékeli ezeket a tudományos információkat.
            
            
               (4)   Az (1) bekezdésben említett mentességet a kakukkrájára a következők szerint kell alkalmazni:
               
                           a)
                        
                        
                           az ICES 8 és 9 alterületen tükörhálóval kifogott egyedek esetében 2022. december 31-ig. A közvetlen állománygazdálkodási érdekkel bíró tagállamok a lehető leghamarabb, de legkésőbb 2022. május 1-jéig további tudományos információkat nyújtanak be a fenékvonóhálóval kifogott kakukkrájára vonatkozó mentesség alkalmazásának alátámasztására. A HTMGB 2022. július 31-ig értékeli ezeket a tudományos információkat;
                        
                     
                           b)
                        
                        
                           az ICES 8 alterületen fenékvonóhálóval kifogott egyedek esetében 2021. december 31-ig. A közvetlen állománygazdálkodási érdekkel bíró tagállamok a lehető leghamarabb, de legkésőbb 2021. május 1-jéig további tudományos információkat nyújtanak be a fenékvonóhálóval kifogott kakukkrájára vonatkozó mentesség alkalmazásának alátámasztására. A HTMGB 2021. július 31-ig értékeli ezeket a tudományos információkat.
                        
                     
         
         
            11. cikk
            A nagyszemű vörösdurbincsra vonatkozó, túlélési arányon alapuló mentesség
            
               (1)   Az 1380/2013/EU rendelet 15. cikke (4) bekezdésének b) pontjában előírt, túlélési arányon alapuló mentesség alkalmazandó az ICES 9a körzetben a voracera kisüzemi halászeszközzel kifogott nagyszemű vörösdurbincsok (Pagellus bogaraveo), valamint az ICES 8 és 10 alterületen és az ICES 9a körzetben horoggal vagy horogsorral (halászeszközkódok: LHP, LHM, LLS és LLD) 2022. december 31-ig kifogott nagyszemű vörösdurbincsok (Pagellus bogaraveo) tekintetében.
            
            
               (2)   A közvetlen állománygazdálkodási érdekkel bíró tagállamok a lehető leghamarabb, de legkésőbb 2022. május 1-jéig további tudományos információkat nyújtanak be az ICES 8 alterületen, valamint az ICES 9a körzetben horoggal vagy horogsorral kifogott nagyszemű vörösdurbincsokra vonatkozóan az (1) bekezdésben meghatározott mentesség alkalmazásának alátámasztására. A HTMGB 2022. július 31-ig értékeli a benyújtott tudományos információkat.
            
            
               (3)   Az (1) bekezdésben említett körülmények között kifogott nagyszemű vörösdurbincsok visszadobásakor az egyedeket haladéktalanul vissza kell engedni.
            
         
         
            12. cikk
            A szardellára, a fattyúmakrélákra és a makrélára vonatkozó, túlélési arányon alapuló mentesség
            Az 1380/2013/EU rendelet 15. cikke (4) bekezdésének b) pontjában előírt, túlélési arányon alapuló mentesség alkalmazandó a kisüzemi erszényes kerítőhálóval fogott szardellára (Engraulis encrasicolus), fattyúmakrélákra (Trachurus spp) és makrélára (Scomber scombrus) vonatkozóan, feltéve, hogy a hálót nem húzzák ki teljesen a fedélzetre.
         
         IV. FEJEZET
         
            DE MINIMIS KIVÉTELEK AZ ÉSZAKNYUGATI VIZEKEN
         
         
            13. cikk
            De minimis kivételek az északnyugati vizeken
            
               (1)   Az 1380/2013/EU rendelet 15. cikkének (1) bekezdésétől eltérve az északnyugati vizeken a következő mennyiségek dobhatók vissza az említett rendelet 15. cikke (5) bekezdésének c) pontja alapján, figyelemmel a (2)–(7) bekezdésre:
               
                           a)
                        
                        
                           a vékonybajszú tőkehal (Merlangius merlangus) esetében a legalább 80 mm szembőségű fenékvonóhálót és kerítőhálót (OTB, OTT, OT, PTB, PT, SSC, SDN, SPR, SX, SV, TBN, TBS, TB, TX), vízközi vonóhálót (OTM, PTM), illetve 80–119 mm szembőségű merevítőrudas vonóhálót (BT2) használó hajók által az ICES 7b–k körzetben e fajból ejtett teljes éves fogás legfeljebb 5 %-a;
                        
                     
                           b)
                        
                        
                           a közönséges nyelvhal (Solea solea) esetében a tükörhálót és kopoltyúhálót (GN, GNS, GND, GNC, GTN, GTR, GEN, GNF) használó hajók által az ICES 7d–g körzetben e fajból ejtett teljes éves fogás legfeljebb 3 %-a;
                        
                     
                           c)
                        
                        
                           a közönséges nyelvhal (Solea solea) esetében a flamand hálópanellel felszerelt, 80–119 mm szembőségű TBB halászeszközt használó hajók által az ICES 7d–h körzetben e fajból ejtett teljes éves fogás legfeljebb 3 %-a;
                        
                     
                           d)
                        
                        
                           a foltos tőkehal (Melanogrammus aeglefinus) esetében az e fajból a következők által ejtett teljes éves fogás legfeljebb 5 %-a:
                           
                                       i.
                                    
                                    
                                       : az ICES 7b, 7c és 7e–k körzetben, legalább 100 mm szembőségű fenékvonóhálóval vagy kerítőhálóval (OTB, OTT, OT, PTB, PT, SSC, SDN SPR, SX, SV, TBN, TBS, TB, TX) halászó hajók, amelyek fogásain belül a norvég homár aránya nem haladja meg a 30 %-ot, a merevítőrudas vonóhálók kivételével;
                                    
                                 
                                       ii.
                                    
                                    
                                       az ICES 7b, 7c és 7e–k körzetben, legalább 80 mm szembőségű hálóval halászó hajók, amelyek fogásain belül a norvég homár aránya meghaladja a 30 %-ot;
                                    
                                 
                                       iii.
                                    
                                    
                                       az ICES 7b, 7c és 7e–k körzetben, legalább 80 mm szembőségű, flamand hálópanellel felszerelt merevítőrudas vonóhálóval halászó hajók;
                                    
                                 
                     
                           e)
                        
                        
                           az ICES 7a körzetben homoki garnélára halászó hajók által legalább 31 mm szembőségű merevítőrudas vonóhálóval (TBB) folytatott tengerfenéki vegyes halászatban:
                           a minimális állományvédelmi referenciaméretnél kisebb halegyedek együttes mennyisége, amely tengerfenéki vegyes halászatban nem haladhatja meg a sima lepényhal teljes éves fogásának 0,85 %-át, illetve a vékonybajszú tőkehal teljes éves fogásának 0,15 %-át;
                        
                     
                           f)
                        
                        
                           a disznófejűhal-félék (Caproidae) esetében fenékvonóhálót (OTT, OTB, TBS, TBN, TB, PTB, OT, PT, TX) használó hajók által az ICES 7b, 7c és 7f–k körzetben e fajból ejtett teljes éves fogás legfeljebb 0,5 %-a;
                        
                     
                           g)
                        
                        
                           a rombuszhalak (Lepidorhombus spp.) minimális állományvédelmi referenciaméretnél kisebb egyedei esetében a 80–119 mm szembőségű (BT2) merevítőrudas vonóhálót (TBB) használó hajók által az ICES 7 alterületen e fajból ejtett teljes éves fogás legfeljebb 4 %-a; valamint a fenékvonóhálót (OTT, OTB, TBS, TBN, TB, PTB, OT, PT, TX) használó hajók által e fajból ejtett teljes éves fogás legfeljebb 4 %-a a következő feltételek teljesülése esetén:
                           
                                       i.
                                    
                                    
                                       az ICES 7f és 7 g körzetben, a 7h körzetnek az é. sz. 49° 30′-tól északra és a 7j körzetnek az é. sz. 49° 30′-tól északra és a ny. h. 11°-tól keletre eső része, olyan TR2 hajók esetében, amelyek fogásain belül vagy a vékonybajszú tőkehal aránya, vagy az ördöghalfélék, a szürke tőkehal, illetve a rombuszhalak együttes aránya meghaladja az 55 %-ot;
                                    
                                 
                                       ii.
                                    
                                    
                                       az ICES 7 alterületen, a fent említett területen kívül a TR2 hajók esetében.
                                    
                                 
                     
                           h)
                        
                        
                           a közönséges nyelvhal (Solea solea) esetében a 80–119 mm szembőségű (BT2) és fokozottan szelektív (flamand hálópanel) merevítőrudas vonóhálót használó hajók által az ICES 7a körzetben e fajból ejtett teljes éves fogás legfeljebb 3 %-a;
                        
                     
                           i)
                        
                        
                           az aranylazac (Argentina silus) esetében a legalább 100 mm szembőségű (TR1) fenékvonóhálót (OTT, OTB, TBS, TBN, TB, PTB, OT, PT, TX) használó hajók által az ICES 5b körzetben (uniós vizek) és az ICES 6 alterületen e fajból bármilyen halászeszközzel e területeken ejtett teljes éves fogás legfeljebb 0,6 %-a.
                        
                     
                           j)
                        
                        
                           a fattyúmakrélák (Trachurus spp.) esetében a fenékvonóhálót, kerítőhálót, illetve merevítőrudas vonóhálót (OTB, OTT, OT, PTB, PT, SSC, SDN, SPR, SX, SV, TBB, TBN, TBS, TB, TX) használó hajók által az ICES 6 alterületen és az ICES 7b–k körzetben e fajokból tengerfenéki vegyes halászat során ejtett teljes éves fogás legfeljebb 3 %-a;
                        
                     
                           k)
                        
                        
                           a makréla (Scomber scombrus) esetében a fenékvonóhálót, kerítőhálót, illetve merevítőrudas vonóhálót (OTB, OTT, OT, PTB, PT, SSC, SDN, SPR, SX, SV, TBB, TBN, TBS, TB, TX) használó hajók által az ICES 6 alterületen és az ICES 7b–k körzetben e fajokból tengerfenéki vegyes halászat során ejtett teljes éves fogás legfeljebb 3 %-a;
                        
                     
                           l)
                        
                        
                           a foltos tőkehal (Melanogrammus aeglefinus) minimális állományvédelmi referenciaméretnél kisebb egyedei esetében a norvég homárnak (Nephrops norvegicus) a legfeljebb 119 mm szembőségű fenékvonóhálót (OTB, OTT, OT, TBN, TB) használó hajók által a Skóciától nyugatra fekvő, ICES 6a körzetbeli vizeken folytatott halászatában a foltos tőkehal teljes éves fogásának legfeljebb 3 %-a, feltéve, hogy a hajók használják az e rendelet 3. cikkének (3) bekezdésében meghatározott, rendkívül szelektív halászeszköz-kiegészítőket;
                        
                     
                           m)
                        
                        
                           a kék puhatőkehal (Micromesistius poutassou) esetében az ICES 5b, 6 és 7 alterületeken e fajra irányuló, nyílt tengeri vonóhálós hajóval folytatott, a faj fedélzeten való feldolgozását szolgáló, a szurimi alapját biztosító ipari halászat keretében ejtett teljes éves fogás legfeljebb 5 %-a;
                        
                     
                           n)
                        
                        
                           a germon (Thunnus alalunga) esetében az ICES 7 alterületen vízközi páros vonóhálóval (PTM) folytatott germonhalászat keretében ejtett teljes éves fogás legfeljebb 5 %-a;
                        
                     
                           o)
                        
                        
                           a makréla (Scomber scombrus), a fattyúmakrélák (Trachurus spp.), a hering (Clupea harengus) és vékonybajszú tőkehal (Merlangius merlangus) esetében a vízközi vonóhálót (OTM és PTM) használó, az ICES 7d övezetben makrélára, fattyúmakrélákra és heringre irányuló nyílt vízi halászat keretében vízközi vonóhálót (OTM és PTM) használó, legfeljebb 25 méter teljes hosszúságú nyílt tengeri vonóhálós hajók által ejtett teljes éves fogás legfeljebb 1 %-a.
                        
                     
            
               (2)   Az (1) bekezdés a) pontjában előírt de minimis kivételek 2021. december 31-ig alkalmazandók. A közvetlen állománygazdálkodási érdekkel bíró tagállamok a lehető leghamarabb, de legkésőbb 2021. május 1-jéig további információkat nyújtanak be a fogások összetételéről. A HTMGB 2021. július 31-ig értékeli a benyújtott tudományos információkat.
            
            
               (3)   Az (1) bekezdés g) pontjában meghatározott de minimis kivételek 2022. december 31-ig alkalmazandók. A közvetlen állománygazdálkodási érdekkel bíró tagállamok a lehető leghamarabb, de legkésőbb 2022. május 1-jéig további információkat nyújtanak be a minimális állományvédelmi referenciaméretnél kisebb rombuszhalak hajókon történő tárolásának költségeiről, valamint a flottaadatokról. A HTMGB 2022. július 31-ig értékeli a benyújtott tudományos információkat.
            
            
               (4)   Az (1) bekezdés h) pontjában meghatározott de minimis kivételek 2022. december 31-ig alkalmazandók. A de minimis kivétel vonatkozásában közvetlen állománygazdálkodási érdekkel bíró tagállamok a lehető leghamarabb, de legkésőbb 2022. május 1-jéig további információkat nyújtanak be a szelektivitásról és a de minimis kivétel alkalmazásáról. A HTMGB 2022. július 31-ig értékeli a benyújtott tudományos információkat.
            
            
               (5)   A közvetlen állománygazdálkodási érdekkel bíró tagállamok a lehető leghamarabb, de legkésőbb 2022. május 1-jéig további információkat nyújtanak be a szelektivitásról és az aránytalan költségekről az (1) bekezdés f) és i)–k) pontjában meghatározott kivételek alkalmazásának alátámasztására. A HTMGB 2022. július 31-ig értékeli a benyújtott tudományos információkat.
            
            
               (6)   A közvetlen állománygazdálkodási érdekkel bíró tagállamok a lehető leghamarabb, de legkésőbb 2023. május 1-jéig további információkat nyújtanak be a halászati gyakorlatokról az (1) bekezdés m), n) és o) pontjában meghatározott kivételek alkalmazásának alátámasztására. A HTMGB 2023. július 31-ig értékeli a benyújtott tudományos információkat.
            
            
               (7)   Az (1) bekezdés d), f) és i)–l) pontjában meghatározott de minimis kivételek 2022. december 31-ig alkalmazandók.
            
         
         V. FEJEZET
         
            DE MINIMIS KIVÉTELEK A DÉLNYUGATI VIZEKEN
         
         
            14. cikk
            De minimis kivételek a délnyugati vizeken
            
               (1)   Az 1380/2013/EU rendelet 15. cikkének (1) bekezdésétől eltérve a délnyugati vizeken a következő mennyiségek dobhatók vissza az említett rendelet 15. cikke (5) bekezdésének c) pontja alapján:
               
                           a)
                        
                        
                           a szürke tőkehal (Merluccius merluccius) esetében a vonóhálót és kerítőhálót (halászeszközkódok: OTM, PTM, OTT, OTB, PTB, OT, PT, TBN, TBS, TX, SSC, SPR, TB, SDN, SX és SV) használó hajók által az ICES 8 és 9 alterületen e fajból ejtett teljes éves fogás legfeljebb 5 %-a;
                        
                     
                           b)
                        
                        
                           a közönséges nyelvhal (Solea solea) esetében a vízközi vonóhálót, merevítőrudas vonóhálót és fenékvonóhálót (halászeszközkódok: OTM, PTM, OTB, OTT, PTB, TBN, TBS, TBB, OT, PT és TX) használó hajók által az ICES 8a és 8b körzetben e fajból ejtett teljes éves fogás legfeljebb 5 %-a;
                        
                     
                           c)
                        
                        
                           a közönséges nyelvhal (Solea solea) esetében a tükörhálót és kopoltyúhálót (halászeszközkódok: GNS, GN, GND, GNC, GTN, GTR és GEN) használó hajók által az ICES 8a és 8b körzetben e fajból ejtett teljes éves fogás legfeljebb 3 %-a;
                        
                     
                           d)
                        
                        
                           a nyálkásfejű halak (Beryx spp.) esetében a horgot és horogsort (halászeszközkódok: LHP, LHM, LLS és LLD) használó hajók által az ICES 10 alterületen e fajokból ejtett teljes éves fogás legfeljebb 5 %-a;
                        
                     
                           e)
                        
                        
                           a fattyúmakrélák (Trachurus spp.) esetében a merevítőrudas vonóhálót, fenékvonóhálót és kerítőhálót (halászeszközkódok: OTB, OTT, PTB, TBN, TBS, TBB, OT, PT, TX, SSC, SPR, SDN, SX és SV) használó hajók által az ICES 8 és 9 alterületen a fattyúmakrélákból ejtett teljes éves fogás legfeljebb 5 %-a;
                        
                     
                           f)
                        
                        
                           a fattyúmakrélák (Trachurus spp.) esetében a kopoltyúhálót (halászeszközkódok: GNS, GND, GNC, GTR és GTN) használó hajók által az ICES 8, 9 és 10 alterületen, valamint a CECAF 34.1.1, 34.1.2 és 34.2.0 körzetben a fattyúmakrélákból ejtett teljes éves fogás legfeljebb 3 %-a;
                        
                     
                           g)
                        
                        
                           a makréla (Scomber scombrus) esetében a merevítőrudas vonóhálót, fenékvonóhálót és kerítőhálót (halászeszközkódok: OTB, OTT, PTB, TBN, TBS, TBB, OT, PT, TX, SSC, SPR, SDN, SX és SV) használó hajók által az ICES 8 és 9 alterületen e fajból ejtett teljes éves fogás legfeljebb 5 %-a;
                        
                     
                           h)
                        
                        
                           a makréla (Scomber scombrus) esetében a kopoltyúhálót (halászeszközkódok: GNS, GND, GNC, GTR és GTN) használó hajók által az ICES 8 és 9 alterületen, valamint a CECAF 34.1.1, 34.1.2 és 34.2.0 övezetben e fajból ejtett teljes éves fogás legfeljebb 3 %-a;
                        
                     
                           i)
                        
                        
                           a rombuszhalak (Lepidorhombus spp.) esetében a merevítőrudas vonóhálót, fenékvonóhálót és kerítőhálót (halászeszközkódok: OTB, OTT, PTB, TBN, TBS, TBB, OT, PT, TX, SSC, SPR, SDN, SX és SV) használó hajók által az ICES 8 és 9 alterületen a rombuszhalakból ejtett teljes éves fogás legfeljebb 5 %-a;
                        
                     
                           j)
                        
                        
                           a rombuszhalak (Lepidorhombus spp.) esetében a kopoltyúhálót (halászeszközkódok: GNS, GND, GNC, GTR és GTN) használó hajók által az ICES 8 és 9 alterületen a rombuszhalakból ejtett teljes éves fogás legfeljebb 4 %-a;
                        
                     
                           k)
                        
                        
                           az ördöghalfélék (Lophiidae) esetében a vízközi vonóhálót, merevítőrudas vonóhálót, fenékvonóhálót és kerítőhálót (halászeszközkódok: OTM, PTM, OTB, OTT, PTB, TBN, TBS, TBB, OT, PT, TX, SSC, SPR, SDN, SX és SV) használó hajók által az ICES 8 és 9 alterületen az ördöghalfélékből ejtett teljes éves fogás legfeljebb 5 %-a;
                        
                     
                           l)
                        
                        
                           az ördöghalfélék (Lophiidae) esetében a kopoltyúhálót (halászeszközkódok: GNS, GND, GNC, GTR és GTN) használó hajók által az ICES 8 és 9 alterületen az ördöghalfélékből ejtett teljes éves fogás legfeljebb 4 %-a;
                        
                     
                           m)
                        
                        
                           a vékonybajszú tőkehal (Merlangius merlangus) esetében a vízközi vonóhálót, merevítőrudas vonóhálót, fenékvonóhálót és kerítőhálót (halászeszközkódok: OTB, OTT, PTB, TBN, TBS, TBB, OT, PT, TX, SSC, SPR, SDN, SX és SV) használó hajók által az ICES 8 alterületen e fajból ejtett teljes éves fogás legfeljebb 5 %-a;
                        
                     
                           n)
                        
                        
                           a vékonybajszú tőkehal (Merlangius merlangus) esetében a kopoltyúhálót (halászeszközkódok: GNS, GND, GNC, GTR és GTN) használó hajók által az ICES 8 alterületen e fajból ejtett teljes éves fogás legfeljebb 4 %-a;
                        
                     
                           o)
                        
                        
                           o) a szardella (Engraulis encrasicolus) esetében a merevítőrudas vonóhálót, fenékvonóhálót és kerítőhálót (OTT, OTB, PTB, OT, PT, TBN, TBS, TX, SSC, SPR, TB, TBB, SDN, SX és SV) használó hajók által az ICES 8 és 9 alterületen e fajból ejtett teljes éves fogás legfeljebb 5 %-a;
                        
                     
                           p)
                        
                        
                           a nagyszemű vörösdurbincs (Pagellus bogaraveo) esetében a merevítőrudas vonóhálót, fenékvonóhálót és kerítőhálót (OTT, OTB, PTB, OT, PT, TBN, TBS, TX, SSC, SPR, TB, TBB, SDN, SX és SV) használó hajók által az ICES 9a alterületnek a Cádizi-öbölbeli részében e fajból ejtett teljes éves fogás legfeljebb 5 %-a;
                        
                     
                           q)
                        
                        
                           a nyelvhalak (Solea spp.) esetében a merevítőrudas vonóhálót, fenékvonóhálót és kerítőhálót (halászeszközkódok: OTT, OTB, PTB, OT, PT, TBN, TBS, TX, SSC, SPR, TB, TBB, SDN, SX és SV) használó hajók által az ICES 9a alterületnek a Cádizi-öbölbeli részében a nyelvhalakból ejtett teljes éves fogás legfeljebb 1 %-a;
                        
                     
                           r)
                        
                        
                           a kék puhatőkehal (Micromesistius poutassou) esetében az ICES 8 alterületen a kék puhatőkehalra irányuló, vízközi vonóhálóval (OTM) és vízközi páros vonóhálóval (PTM) folytatott – a kék puhatőkehal fedélzeten való feldolgozását szolgáló, a szurimi alapját biztosító – nyílt vízi vonóhálós halászat keretében ejtett teljes éves fogás legfeljebb 5 %-a;
                        
                     
                           s)
                        
                        
                           a germon (Thunnus alalunga) esetében az ICES 8 alterületen vízközi páros vonóhálóval (PTM) és vízközi vonóhálóval (OTM) folytatott germonhalászat keretében ejtett teljes éves fogás legfeljebb 5 %-a;
                        
                     
                           t)
                        
                        
                           a szardella (Engraulis encrasicolus), makréla (Scomber scombrus) és fattyúmakréla (Trachurus spp.) esetében az ICES 8 alterületen nyílt vízi vonóhálóval folytatott szardella-, makréla- és fattyúmakréla- halászatban ejtett teljes éves fogás legfeljebb 4 %-a;
                        
                     
                           u)
                        
                        
                           a fattyúmakrélák (Trachurus spp.) és makrélák (Scomber scombrus) esetében az ICES 8, 9 és 10 alterületen, valamint a CECAF 34.1.1, 34.1.2 és 34.2.0 körzetben erszényes kerítőhálóval (PS) folytatott halászatban ejtett teljes éves fogás legfeljebb 4 %-a, a szardellák (Engraulis encrasicolus) esetében pedig a teljes éves fogás legfeljebb 1 %-a.
                        
                     
            
               (2)   A közvetlen állománygazdálkodási érdekkel bíró tagállamok minden évben a lehető leghamarabb, de legkésőbb május 1-jéig további tudományos információkat nyújtanak be az (1) bekezdés e)–q) pontjában meghatározott kivételek alkalmazásának alátámasztására.
            
            
               (3)   Az (1) bekezdés m) és n) pontjában meghatározott de minimis kivételek 2022. december 31-ig alkalmazandók.
            
         
         VI. FEJEZET
         
            A FOGÁSOK DOKUMENTÁLÁSA
         
         
            15. cikk
            A fogások dokumentálása nyílt tengeri flották esetén
            A 8. cikk szerinti mentesség alapján visszaengedett halmennyiséget és a 8. cikk (5) bekezdése szerinti mintavétel eredményét naplózni kell.
         
         VII. FEJEZET
         
            ZÁRÓ RENDELKEZÉSEK
         
         
            16. cikk
            Hatályon kívül helyezés
            Az (EU) 2019/2239 és az (EU) 2019/2237 felhatalmazáson alapuló rendelet hatályát veszti.
         
         
            17. cikk
            Hatálybalépés
            Ez a rendelet az Európai Unió Hivatalos Lapjában való kihirdetését követő napon lép hatályba.
            2021. január 1-jétől 2023. december 31-ig kell alkalmazni.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. augusztus 21-én.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 83., 2019.3.25., 1. o.
         
         
            (2)  Az Európai Parlament és a Tanács 1380/2013/EU rendelete (2013. december 11.) a közös halászati politikáról, az 1954/2003/EK és az 1224/2009/EK tanácsi rendelet módosításáról, valamint a 2371/2002/EK és a 639/2004/EK tanácsi rendelet és a 2004/585/EK tanácsi határozat hatályon kívül helyezéséről (HL L 354., 2013.12.28., 22. o.).
         
            (3)  Az Egyesült Királyság 2020. február 1-jétől már nem uniós tagállam.
         
            (4)  A Bizottság (EU) 2019/2239 felhatalmazáson alapuló rendelete (2019. október 1.) az északnyugati vizeken bizonyos fajok tengerfenéki halászatában a 2020–2021-es időszakban alkalmazandó kirakodási kötelezettség részletes szabályainak meghatározásáról (HL L 336., 2019.12.30., 47. o.).
         
            (5)  A Bizottság (EU) 2019/2237 felhatalmazáson alapuló rendelete (2019. október 1.) a délnyugati vizeken bizonyos fajok tengerfenéki halászatában a 2020–2021-es időszakban alkalmazandó kirakodási kötelezettség részletes szabályainak meghatározásáról (HL L 336., 2019.12.30., 26. o.).
         
            (6)  https://stecf.jrc.ec.europa.eu/documents/43805/2537709/STECF+PLEN+19-02.pdf
         
            (7)  https://stecf.jrc.ec.europa.eu/documents/43805/1099561/STECF+PLEN+15-02.pdf
         
            (8)  https://stecf.jrc.ec.europa.eu/documents/43805/2147402/STECF+PLEN+18-02.pdf
         
            (9)  https://stecf.jrc.ec.europa.eu/documents/43805/2147402/STECF+PLEN+18-02.pdf
         
            (10)  https://stecf.jrc.ec.europa.eu/documents/43805/1099561/STECF+PLEN+15-02.pdf
         
            (11)  https://stecf.jrc.ec.europa.eu/documents/43805/2694823/STECF+20-04+-+Eval+JRs+LO+and+TM+Reg.pdf
         
            (12)  https://stecf.jrc.ec.europa.eu/documents/43805/2694823/STECF+20-04+-+Eval+JRs+LO+and+TM+Reg.pdf
         
            (13)  https://stecf.jrc.ec.europa.eu/documents/43805/2147402/STECF+PLEN+18-02.pdf
         
            (14)  https://stecf.jrc.ec.europa.eu/documents/43805/2537709/STECF+PLEN+19-02.pdf
         
            (15)  https://stecf.jrc.ec.europa.eu/documents/43805/2147402/STECF+PLEN+18-02.pdf
         
            (16)  A Bizottság 1393/2014/EU felhatalmazáson alapuló rendelete (2014. október 20.) egyes kisméretű nyílt tengeri fajoknak az északnyugati vizeken történő halászatára vonatkozó visszadobási terv elkészítéséről (HL L 370., 2014.12.30., 25. o.)
         
            (17)  https://stecf.jrc.ec.europa.eu/documents/43805/812327/STECF+PLEN+14-02.pdf
         
            (18)  https://stecf.jrc.ec.europa.eu/documents/43805/1710831/STECF+17-08+-+Evaluation+of+LO+joint+recommendations.pdf/d7110d8a-c4da-498c-8b30-98d0b5c2fc22
         
            (19)  https://stecf.jrc.ec.europa.eu/documents/43805/1710831/STECF+17-08+-+Evaluation+of+LO+joint+recommendations.pdf
         
            (20)  https://stecf.jrc.ec.europa.eu/documents/43805/2124128/STECF+18-06+-+Evaluation+of+LO+joint+recommendations.pdf
         
            (21)  https://stecf.jrc.ec.europa.eu/documents/43805/2694823/STECF+20-04+-+Eval+JRs+LO+and+TM+Reg.pdf
         
            (22)  https://stecf.jrc.ec.europa.eu/documents/43805/2694823/STECF+20-04+-+Eval+JRs+LO+and+TM+Reg.pdf
         
            (23)  https://stecf.jrc.ec.europa.eu/documents/43805/2694823/STECF+20-04+-+Eval+JRs+LO+and+TM+Reg.pdf
         
            (24)  A Bizottság 1394/2014/EU felhatalmazáson alapuló rendelete (2014. október 20.) egyes nyílt tengeri fajoknak a délnyugati vizeken történő halászatára vonatkozó visszadobási terv elkészítéséről (HL L 370., 2014.12.30., 31. o.).
         
            (25)  https://stecf.jrc.ec.europa.eu/documents/43805/2694823/STECF+20-04+-+Eval+JRs+LO+and+TM+Reg.pdf
         
            (26)  https://stecf.jrc.ec.europa.eu/documents/43805/1099561/STECF+PLEN+15-02.pdf
         
            (27)  https://stecf.jrc.ec.europa.eu/documents/43805/2694823/STECF+20-04+-+Eval+JRs+LO+and+TM+Reg.pdf
         
            (28)  https://stecf.jrc.ec.europa.eu/documents/43805/2537709/STECF+PLEN+19-02.pdf
         
            (29)  https://stecf.jrc.ec.europa.eu/documents/43805/2694823/STECF+20-04+-+Eval+JRs+LO+and+TM+Reg.pdf
         
            (30)  https://stecf.jrc.ec.europa.eu/documents/43805/2694823/STECF+20-04+-+Eval+JRs+LO+and+TM+Reg.pdf
         
            (31)  https://stecf.jrc.ec.europa.eu/documents/43805/2694823/STECF+20-04+-+Eval+JRs+LO+and+TM+Reg.pdf
         
            (32)  https://stecf.jrc.ec.europa.eu/documents/43805/2694823/STECF+20-04+-+Eval+JRs+LO+and+TM+Reg.pdf
         
            (33)  https://stecf.jrc.ec.europa.eu/documents/43805/2694823/STECF+20-04+-+Eval+JRs+LO+and+TM+Reg.pdf
         
            (34)  https://stecf.jrc.ec.europa.eu/documents/43805/812327/STECF+PLEN+14-02.pdf
         
            (35)  https://stecf.jrc.ec.europa.eu/documents/43805/812327/STECF+PLEN+14-02.pdf
         
            (36)  https://stecf.jrc.ec.europa.eu/documents/43805/812327/STECF+PLEN+14-02.pdf
         
            (37)  https://stecf.jrc.ec.europa.eu/documents/43805/2694823/STECF+20-04+-+Eval+JRs+LO+and+TM+Reg.pdf
         
            (38)  https://stecf.jrc.ec.europa.eu/documents/43805/1099561/STECF+PLEN+15-02.pdf
         
            (39)  https://stecf.jrc.ec.europa.eu/documents/43805/2147402/STECF+PLEN+18-02.pdf
         
            (40)  https://stecf.jrc.ec.europa.eu/documents/43805/2694823/STECF+20-04+-+Eval+JRs+LO+and+TM+Reg.pdf
         
            (41)  https://stecf.jrc.ec.europa.eu/documents/43805/2694823/STECF+20-04+-+Eval+JRs+LO+and+TM+Reg.pdf
         
            (42)  https://stecf.jrc.ec.europa.eu/documents/43805/2694823/STECF+20-04+-+Eval+JRs+LO+and+TM+Reg.pdf
         
            (43)  https://stecf.jrc.ec.europa.eu/documents/43805/812327/STECF+PLEN+14-02.pdf
         
            (44)  Az e rendeletben alkalmazott halászeszközkódok a közös halászati politika szabályainak betartását biztosító közösségi ellenőrző rendszer létrehozásáról szóló 1224/2009/EK tanácsi rendelet végrehajtására vonatkozó részletes szabályok megállapításáról szóló 404/2011/EU bizottsági végrehajtási rendelet XI. mellékletében szereplő kódoknak felelnek meg. Azon hajók esetében, amelyek teljes hosszúsága 10 méternél kisebb, az e táblázatban használt halászeszközkódok a FAO halászeszköz-osztályozási kódjainak felelnek meg.
         
            (45)  Az Európai Parlament és a Tanács (EU) 2019/1241 rendelete (2019. június 20.) a halászati erőforrások és a tengeri ökoszisztémák technikai intézkedések révén történő védelméről, az 1967/2006/EK és az 1224/2009/EK tanácsi rendelet, továbbá az 1380/2013/EU, az (EU) 2016/1139, az (EU) 2018/973, az (EU) 2019/472 és az (EU) 2019/1022 európai parlamenti és tanácsi rendelet módosításáról, valamint a 894/97/EK, a 850/98/EK, a 2549/2000/EK, a 254/2002/EK, a 812/2004/EK és a 2187/2005/EK tanácsi rendelet hatályon kívül helyezéséről (HL L 198., 2019.7.25., 105. o.).